05.-06.01.2011 Kiek in de Kökis peetud laager võõrustas 18 last Tallinna erinevatest koolidest. Lapsed tutvusid Tallinna kui vana kindluslinnaga, selle linnamüüri ja muldkindlustuse ehk bastionidega. Veel tehti tutvust keskaegse rüütlikultuuri ja kõige sellega seonduvaga. Külastati Pika Jala väravatorni, Hellemani torni ning jalutati linnamüüri kõrgeimas kaitsekäigus, räägiti rüütlitest ja rüütlikoolitusest, rüütliturniiridest ning rüütli aukoodeksist. Iga laps meisterdas endale vapiga kaunistatud mõõga ja kilbi, peeti maha mõõgavõitlus, otsimismäng ja viktoriin. Laager lõppes rüütlikslöömise tseremoonia ja ühise koogisöömisega.